התרסיס אמור לגרום לגוף לפרק את השומן שבדרך כלל קשה להגיע אליו, ותוך כדי כך להפחית את תחושת הרעב.
אואנה ליבוביץ, הביאה את הרעיון של הדיאטה לארץ וביקשה שיפתחו לה תחליף להורמון עצמו, המבוסס על אצות. מעניין לדעת כי הגברת מכנה את עצמה בתואר פרופסור, אך מומלץ לצפות בכתבה אשר הופיעה בחדשות ערוץ 22 "מה עומד מאחורי דיאטת הפלא?" ולהיווכך כי היא עשתה "כמה קורסים בחינוך במכללה לסייטולוגיה" בלבד!
מחקרים מראים שהירידה במשקל נעשית בעקבות ירידה משריר ונוזל בלבד, ובמכשירים מיוחדים ניתן לראות שמסת השומן נשמרת!
בנוסף, מחקרים מראים שהמשתמשים בדיאטה כן חשים רעב בדומה לאדם רגיל. נכון, תשמעו אנשים שמבטיחים שאינם חשים רעב, אך ככל הנראה זהו אפקט פלציבו בלבד(האדם מאמין בדבר מה ולכן הוא מתקיים. אפקט ידוע בפסיכולוגיה. לדוגמא, במחקר נמצא כי נשים שצרכו גלולות דמה אך נאמר להן שאלו גלולות נגד הריון, וקראו את תופעות הלוואי, קיבלו יותר תופעות לוואי מקבוצת נשים שקיבלה גלולות אמיתיות אך לא קראה את דף תופעות הלוואי).
למעשה, משרד הבריאות אסר לחלוטין לא רק ייבוא של מוצרי HCG לארץ אלא אסר אף לרשום על מוצרים צמחיים מאצות את המילה HCG. ולכן, כל תרסיס כזה (גם מאצות!) הוא מחוץ לאישור משרד הבריאות ואף מופיע באתר משרד הבריאות תחת "פשע פארמצבטי" (פשע הקשור לתרופות). מידע נוסף באתר משרד הבריאות תחת הכותרת "אזהרה לציבור מרכישת מוצרי דיאטת HCG"
גם הFDA אסר את השימוש במוצר.
לסיכום, באופן לא מפתיע, אין קיצורי דרך בדיאטות. השילוב תמיד מתבסס על שילוב מתון של פעילות גופנית וירידה בתצרוכת הקלוריות היומית, ללא הוצאה של קבוצת מזון שלמה מהתפריט (לדוגמא כגון דיאטת אטקינס המבוססת על הוצאת פחמימות וצריכה גבוהה של חלבונים, הפוגעת בכליות).
ובאשר לדיאטת HCG, שומר נפשו ירחק.